  Туспуктэм: Майя Бывальцева Майя Бывальцева Удмуртие Арктикаысь кезьыт омыр ялан вуэ, соин валче температура эсэплэсь 5-6 градуслы улиынгес возиське. Со сярысь улосвыл Гидрометцентрлэн пресс-службаез ивортӥз. Вуоно уйин омырын температура 0 градусозь лэзькоз, музъем вылын -1 градусозь кынтыны быгатоз, нуназе 14 градусозь шунытскоз, дырын-дырын ӧжыт зороз. Вирнуналэ, 7-тӥ куарусёнэ, потон уе 0…+5, нуназе +7…+12 градус возиськоз. Югыт дыръя куд-ог интыосын кӧня ке зороз. 8-тӥ но 9-тӥ куарусёнэ уйёсы +3…+8, нуназе +6…+11 градус луоз. Покчиарняе уйин ӧжыт зор усёз, нуназе золгес зороз. Удмуртарняе дырын-дырын кӧня ке зороз, куд-ог ёросъёсын золгес. Нырысь-валысь чакланъёсъя, шутэтскон нуналъёсы температура шӧдскымон уз воштӥськы. Тегъёс: куазь Гидрометцентр Удмуртия  